**Ministru kabineta noteikumu projekta “Grozījumi Ministru kabineta 2011. gada 28. jūnija noteikumos Nr. 500 “****Noteikumi par transportējamām spiedieniekārtām”” un “Grozījumi Ministru kabineta 2003. gada 16. septembra noteikumos Nr. 518 “Spiedieniekārtu kompleksu tehniskās uzraudzības kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 28. jūnija noteikumi Nr. 500 “Noteikumi par transportējamām spiedieniekārtām” (turpmāk – Noteikumi Nr. 500) nosaka transportējamo spiedieniekārtu (tajā skaitā cisternas) atbilstības novērtēšanas, atkārtotas atbilstības novērtēšanas, tirgus uzraudzības un tehniskās uzraudzības kārtību, lai apritē esošās transportējamās spiedieniekārtas neradītu draudus cilvēku dzīvībai, veselībai, īpašumam un videi, kā arī prasības, kas jāievēro, organizējot un veicot darbus ar attiecīgajām transportējamām spiedieniekārtām.  Spiedieniekārtu kompleksiem prasības noteiktas Ministru kabineta 2003. gada 16. septembra noteikumos Nr. 518 „Spiedieniekārtu kompleksu tehniskās uzraudzības kārtība” (turpmāk – Noteikumi Nr. 518), kas nosaka, kas jāievēro, organizējot un veicot darbus ar spiedieniekārtu kompleksiem, kā arī nosaka spiedieniekārtu kompleksa tehniskās uzraudzības kārtību.  Attiecībā uz spiedieniekārtu kompleksu tehniskajām pārbaudēm Noteikumu Nr. 518 prasības paredz, ka spiedieniekārtu kompleksa valdītājam visā spiedieniekārtu kompleksa lietošanas laikā jāveic kārtējās tehniskās pārbaudes, proti, ārējo tehnisko pārbaudi, iekšējo tehnisko pārbaudi un hidraulisko pārbaudi. Spiedieniekārtu kompleksu tehniskās pārbaudes veic nacionālajā akreditācijas institūcijā akreditētas inspicēšanas institūcijas vai citā Eiropas Savienības dalībvalstī akreditēta inspicēšanas institūcija.  Transportējamās spiedieniekārtas - cisternas lieto sašķidrinātās naftas gāzes pārvadāšanai līdz mājsaimniecībām (privātmājām), kur tiek veikta spiedieniekārtu kompleksa uzpilde ar gāzveida kurināmo (sašķidrināto naftas gāzi), kas tiek lietota mājsaimniecības apkurei. Šo spiedieniekārtu kompleksu uzpildi ar sašķidrināto naftas gāzi veic lielākie uzpildītāji, piemēram, SIA “Latvijas propāna gāze”, SIA “INTERGAZ”, SIA “Pirmas”, SIA “Vitrāža A”.  Pamatojoties uz Patērētāju tiesību aizsardzības centra (turpmāk – PTAC) sniegto informāciju, mājsaimniecībās privātpersonu valdījumā esošajiem spiedieniekārtu kompleksiem netiek veiktas kārtējās tehniskās pārbaudes Noteikumu Nr. 518 4. nodaļā noteiktajos termiņos un apjomā. Saskaņā ar Bīstamo iekārtu reģistra (turpmāk – BIR) datiem no 835 spiedieniekārtu kompleksiem kārtējā tehniskā pārbaude nav veikta 227 spiedieniekārtu kompleksiem (27%), savukārt 35 spiedieniekārtu kompleksi (4%) nav reģistrēti BIR. Līdz ar to, secināms, ka mājsaimniecībās tiek lietoti nepārbaudīti spiedieniekārtu kompleksi, kas var apdraudēt cilvēku dzīvību un veselību.  Lai mājsaimniecībās lietotu drošības prasībām atbilstošus spiedieniekārtu kompleksus Ekonomikas ministrija sadarbībā ar PTAC ir izstrādājusi Noteikumu projektu, kurā papildinātas prasības cisternu un spiedieniekārtu kompleksu valdītājiem, proti,:   * cisternu valdītājiem pirms spiedieniekārtu kompleksa uzpildes jāpārliecinās par kārtējās tehniskās pārbaudes esamību un, ja spiedieniekārtu kompleksam nav veikta kārtējā tehniskā pārbaude, tad cisternu valdītājs nedrīkst veikt spiedieniekārtu kompleksa uzpildi; * spiedieniekārtu kompleksa valdītājam ir pienākums pirms spiedieniekārtu kompleksa uzpildes pēc pieprasījuma uzrādīt uzpildītājam informāciju par pēdējo spiedieniekārtu kompleksam veikto tehnisko pārbaudi, tādejādi novēršot, ka mājsaimniecībās tiek lietoti drošības prasībām atbilstoši spiedieniekārtu kompleksi. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs. |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz cisternu valdītājiem, spiedieniekārtu kompleksu valdītājiem (privātpersonām), spiedieniekārtu kompleksu uzpildītājiem, akreditētām inspicēšanas institūcijām, kā arī tirgus uzraudzības institūciju – Patērētāju tiesību aizsardzības centru. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz administratīvo slogu spiedieniekārtu kompleksu valdītājiem (privātpersonām). |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Stājoties spēkā jaunajam regulējumam un pamatojoties uz BIR datiem, 262 privātpersonu valdītājiem būs jāveic kārtējās tehniskās pārbaudes spiedieniekārtu kompleksiem. Privātpersonu valdītājam ārējās tehniskās pārbaudes izmaksas ir aptuveni *50 euro* (atkarīgs no spiedieniekārtu kompleksu atrašanās vietas), kas jāveic vienu reizi gadā. Līdz ar to *262 privātpersonu valdītājiem atbilstības izmaksas gada laikā sastāda 13 100 euro (262 x 50)*.  Papildus privātpersonu valdītājam reizi 12 gados spiedieniekārtu kompleksiem jāveic iekšējā un hidrauliskā tehniskā pārbaude. Iekšējās un hidrauliskās tehniskās pārbaudes izmaksas ir aptuveni *400 euro* reizi 12 gados (atkarīgs no iekārtas tehniskā stāvokļa, iekārtas izvietojuma (apakšzemes/virszemes), iekārtas tilpuma, iekārtas atrašanās vietas). Kā rezultātā *262 privātpersonu valdītājiem atbilstības izmaksas reizi 12 gados sastāda 104 800 euro (262 x 400)*. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2021. gada 17.februārī Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E.Valantis

Matēviča 67013066,

Inese.Matevica@em.gov.lv